stanford-oval/wikipedia huggingface dataset:
Gunnar Myrdal
Eugeniikka

Gunnar ja Alva Myrdal hyväksyivät eugeniikan, ja sosiaalidemokraattien tultua valtaan Ruotsi toteutti neljännesvuosisadan eugeniikkaprojektin, jossa steriloitiin 63 000 ihmistä, etenkin naisia, työväenluokkaa, romaneja, tummaihoisia, mielenterveysongelmaisia ja kehitysvammaisia, vuoden 1935 pakkosterilointilain turvin.
Kirjassaan Väestökysymyksen kriisi Myrdalit totesivat, että 10–20 % kansasta on epäkelpoja. Ongelmana ovat mm. "imbesillit, moraalisesti vialliset ja muuten vaikean perinnöllisen rasitteen omaavat." “Voi tuskin mistään näkökulmasta puolustaa sitä, että mielenvikaiset vanhemmat saavat synnyttää ja kasvattaa lapsia. Jokainen tapaus on liikaa.” “Uudelleen ja uudelleen tapaamme mm. naimattomien imbesillien äitien suuria lapsipesueita, joissa yhteiskunnan pitää elättää kaikki lapset ja näiden tuleva avoin epäsosiaalisuus ja rikollisuus aiheuttaa lisää huolia. Se, että joukkoa tiettyjä yksilöitä estetään tulemasta maailmaan, tuottaa myös merkittävää sosiaalista helpotusta täysin riippumatta siitä, mikä vaikutus tällä rajoituksella voidaan ajatella olevan väestöpohjan tulevaan laatuun. Alempiarvoisten lisääntymisen esteiden rakentamista sanotaan negatiiviseksi eugeniikaksi.”
Julkaisuja

”The Equality Issue in World Development”, The American Economic Review, vol 79, no 6, Dec 1989
”Fiscal Policy in the Business Cycle”, The American Economic Review, vol 21, no 1, Mar 1939
America and Vietnam, Transition, No. 3, Oct, 1967
”Gunnar Myrdal on Population Policy in the Underdeveloped World”, Population and Development Review, Vol 13, No. 3, Sept. 1987
”Twenty Years of the United Nations Economic Commission for Europe”, International Organization, Vol 22, No. 3, Summer, 1968
Challenge to Affluence, Random House 1963
”Conference of the British Sociological Association, 1953. II Opening Address: The Relation between Social Theory and Social Policy”, The British Journal of Sociology, Vol. 4, No. 3, Sept, 1953
”Social Trends in America and Strategic Approaches to the Negro Problem”, Phylon, Vol. 9, No. 3, 3rd Quarter, 1948
Streeten, Paul (toim.): Value in Social Theory: A Selection of Essays on Methodology, Harper 1958
An American Dilemma: The Negro Problem and Modern Democracy, Harper & Bros, 1944
Contact With America (Kontakt med Amerika), 1941
Population, a Problem for Democracy, The Godkin Lectures, Harvard University Press, 1940
Crisis in the Population Question, 1934
The Political Element in the Development of Economic Theory
Aiheesta muualla

Kuvia tai muita tiedostoja aiheesta Gunnar Myrdal Wikimedia Commonsissa
Kettunen, Pauli: Gunnar Myrdal ja hyvinvoinnin talouspolitiikka kansallisvaltiossa ja maailmalla Docplayer.fi. 30.8.2012. Viitattu 1.12.2018.
Gunnar Myrdal Prize Lecture NobelPrize.org. 17.3.1975. Viitattu 1.12.2018 (englanniksi).
Gunnar Myrdal – Prize Lecture - The Equality Issue in World Development Werdet.atspace.com. 17.3.1975. Viitattu 1.12.2018 (englanniksi).
Correspondence between Gunnar Myrdal and Willy Brandt (1947) Themenportal Europäische Geschichte. 1.1.2015. Viitattu 1.12.2018 (englanniksi).
The Essential Gunnar Myrdal The New Press. Viitattu 1.12.2018 (englanniksi).
Streeten, Paul: Gunnar Myrdal. World Development, heinäkuu 1990, 18. vsk, nro 7, s. 1031–1037.  doi:10.1016/0305-750X(90)90084-B  Artikkelin verkkoversio. Viitattu 1.12.2018 (englanniksi).
Gunnar Myrdal i svensk politik 1943–1947 Humboldt-Universität zu Berlin. Viitattu 1.12.2018 (saksaksi).
Ruotsin keskuspankin taloustieteen palkinnon saajat
| --- | --- |
 1969: Frisch, Tinbergen  1970: Samuelson  1971: Kuznets  1972: Hicks, Arrow  1973: Leontief  1974: Myrdal, Hayek  1975: Kantorovitš, Koopmans  1976: Friedman  1977: Ohlin, Meade  1978: Simon  1979: Schultz, Lewis  1980: Klein  1981: Tobin  1982: Stigler  1983: Debreu  1984: Stone  1985: Modigliani  1986: Buchanan  1987: Solow  1988: Allais  1989: Haavelmo  1990: Markowitz, Miller, Sharpe  1991: Coase  1992: Becker  1993: Fogel, North  1994: Harsanyi, Nash, Selten  1995: Lucas  1996: Mirrlees, Vickrey  1997: Merton, Scholes  1998: Sen  1999: Mundell  2000: Heckman, McFadden  2001: Akerlof, Spence, Stiglitz  2002: Kahneman, Smith  2003: Engle, Granger  2004: Kydland, Prescott  2005: Aumann, Schelling 2006: Phelps 2007: Hurwicz, Maskin, Myerson 2008: Krugman 2009: Ostrom, Williamson 2010: Diamond, Mortensen, Pissarides 2011: Sargent, Sims 2012: Roth, Shapley 2013: Fama, Hansen, Shiller 2014: Tirole 2015: Deaton 2016: Hart, Holmström 2017: Thaler 2018: Nordhaus, Romer 2019: Banerjee, Duflo, Kremer 2020: Milgrom, Wilson 2021: Card, Angrist, Imbens  2022: Bernanke, Diamond, Dybvig  2023: Goldin 2024: Acemoğlu, Johnson, Robinson
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali  Vatikaani 
Tieteilijät:  CiNii  Mathematics Genealogy Project 
Taiteenala:  KulturNav 
Henkilöt:  Deutsche Biographie  DDB  Trove 
Muut:  SNAC  IdRef
Seem

| Seem> שֵׁם |
| --- | --- |
 Seem kuvattuna Guillaume Rouillén Promptuarium Iconum Insigniorumissa (1553).
Henkilötiedot
Syntynyt: 2203 eaa. ja 2434 eaa. 
Vanhemmat:   Nooa 
Lapset:   Elam  Assur  Arpaksad  Lud  Aram 
Sukulaiset:   Haam (veli)  Jafet (veli) 
Seem (שֵׁם) oli Raamatun Vanhassa testamentissa Nooan poika. Hänestä sanotaan juontuneen seemiläisiä kieliä puhuvat seemiläiset kansat, eli assyrialaiset, babylonialaiset, kaldealaiset, aramealaiset, kanaanilaiset, heprealaiset eli juutalaiset, foinikialaiset, arabialaiset ja etiopialaiset.
Seemille syntyneistä lapsista on Raamatussa mainittu viisi: Elam, Assur, Arpaksad, Lud ja Aram. Seem eli kaiken kaikkiaan 600 vuotta.
Sukupuu

Seemin jälkeläiset on lueteltu yksityiskohtaisesti 1. Mooseksen kirjan 10. luvun kansojen taulussa. Hänen sukupuuhunsa kuuluu merkittäviä henkilöitä, kuten Eber, josta termi heprealainen on peräisin. Seemin sukuluetteloa käsitellään tarkemmin 1. Moos. 11:10-26:ssa, jossa sukulinja jäljitetään Abramiin (myöhemmin Abraham), joka on Raamatun kertomuksen keskeinen hahmo: ”Tämä on luettelo Seemin jälkeläisistä. Seem oli satavuotias, kun hänelle syntyi Arpaksad. Tämä tapahtui kaksi vuotta vedenpaisumuksen jälkeen.” (1. Moos. 11:10).
Seemin sukupuu Raamatun mukaan:
Sukupuu

|   |   |   |   | Abraham | Abraham | Abraham | Abraham | Abraham | Abraham |   |   | Nahor | Nahor | Nahor | Nahor | Nahor | Nahor |   |   | Haran | Haran | Haran | Haran | Haran | Haran |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|   |   |   |   | Abraham | Abraham | Abraham | Abraham | Abraham | Abraham |   |   | Nahor | Nahor | Nahor | Nahor | Nahor | Nahor |   |   | Haran | Haran | Haran | Haran | Haran | Haran |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
Frehley’s Comet

| Frehley's Comet> Tiedot |
| --- | --- |
Toiminnassa:  1984–1988
Tyylilaji:  hard rock glam metal
Kotipaikka:  Yhdysvallat
Laulukieli:  englanti
Entiset jäsenet:  Ace Frehley, kitara, laulu (1984–1988)  Tod Howarth, kitara, koskettimet, laulu (1986–1988)  Anton Fig, rummut (1984-1987)  John Regan, bassokitara (1984–1988)  Jamie Oldaker, rummut (1988)  Billy Ward, rummut (1987)  Richie Scarlet, kitara (1984-1986) 
Levy-yhtiö:  Megaforce Records, 1985-1988   Atlantic Records, 1985-1988  
Infobox OKNimi-testi OK: 
Frehley's Comet oli vuosina 1984-1988 toiminut yhdysvaltalainen rocmusiikkia esittänyt yhtye, jonka keulahahmo oli Kiss-yhtyeen alkuperäinen soolokitaristi Ace Frehley. Yhtye julkaisi uransa aikana kaksi studioalbumia ja yhden live-EP:n ennen lopettamistaan.
Yhtyeen alkuperäisen kokoonpanon muodostivat Ace Frehley, Anton Fig, Richie Scarlet ja John Regan. Tämä kokoonpano ei levyttänyt mitään, ja debyyttialbumi Frehley's Comet julkaistiin (1987) uuden kitaristin, Tod Howarthin kanssa. Tällä kokoonpanolla levytettiin myös live-EP Live +1, jonka jälkeen rumpali Anton Fig korvattiin Jamie Oldakerilla. Uudella kokoonpanolla nauhoitettiin studioalbumi Second Sighting, joka julkaistiin 1988.
Lisäksi yhtyeeltä on ilmestynyt konserttitallenne Live +4, joka on julkaistu VHS-formaatissa, mutta ei koskaan virallisesti CD- tai DVD-muodossa.
Jäsenet > Viimeisin kokoonpano

Ace Frehley - kitara, laulu (1984-1988)
Tod Howarth - kitara, kosketinsoittimet, laulu (1986-1988)
John Regan - bassokitara (1984-1988)
Jamie Oldaker - rummut (1988)
Jäsenet > Entiset jäsenet

Anton Fig - rummut (1984-1987)
Richie Scarlet - rytmikitara, laulu (1984-1985)
Billy Ward - rummut (syys-marraskuu 1987)
Diskografia > Studioalbumit

Frehley's Comet (1987)
Second Sighting (1988)
Diskografia > Livealbumit

Live +1 (1988)
Live +4 (1989)
Diskografia > Singlet

Into the Night (1987
Insane (1988)
It's Over Now (1988)
Separate (1988)
Eris (plutoidi)

| 136199 Eris |
| --- | --- |
 2003 UB313 
 Eris ja sen kuu Dysnomia (kuu on pieni piste Eriksen vieressä.)
Löytäminen
Löytäjät:  M. E. Brown  C. A. Trujillo  D. L. Rabinowitz
Löytöaika:  5. tammikuuta 2005
Kiertoradan ominaisuudet
Keskietäisyys Auringosta:  10 180 122 852 km 68,0 AU
Pienin etäisyys Auringosta:  5 765 732 799 km 38,5 AU
Suurin etäisyys Auringosta:  14 594 512 904 km 97,6 AU
Eksentrisyys:  0,433628367
Kiertoaika Auringon ympäri:  558,73 v
Keskiratanopeus:  12,364 km/s
Inklinaatio:  46,87
Kuiden lukumäärä:  1
Fyysiset ominaisuudet
Päiväntasaajan halkaisija:  2 326 km
Massa:  1,66 x 1022 kg 0,00278 Maan massaa
Pyörähdysaika:  25,9
Absoluuttinen kirkkaus:  –1,2 
Albedo:  0,96 
Pakonopeus:  1,384 km/s
Pinnan lämpötila:  alin: 30 K keski: 42,5 K ylin: 55 K
Kuvat, joista 136199 Eris löydettiin.
Eris (symboli: , virallisesti 136199 Eris) on Neptunuksen radan ulkopuolella kiertävä kääpiöplaneetta ja plutoidi, jonka halkaisijaksi on laskettu 2 326 km. Kohteen löytäjät kuvailivat sitä kymmenenneksi planeetaksi. Se sijaitsee tällä hetkellämilloin? 97 astronomisen yksikön etäisyydellä Auringosta ja sen kiertorata on erittäin eksentrinen ja kalteva. Yksi kierros Auringon ympäri kestää 557 vuotta. Eris tunnettiin aluksi väliaikaisella nimellä 2003 UB313 eli ”Xena”.
Eristä pidettiin aluksi huomattavasti Plutoa suurempana planeettana. Vuonna 2011 Erikselle tehtyjen tarkempien mittausten jälkeen kuitenkin todettiin, että Eris ja Pluto ovat kooltaan likimain yhtä suuria. Vuonna 2015 New Horizons -luotaimen Plutolle tekemien mittausten myötä Pluto osoittautui hieman luultua suuremmaksi, minkä jälkeen sitä on jälleen pidetty Eristä suurempana kääpiöplaneettana.
Löytäminen

Eriksen havaitsivat ensimmäisen kerran Michael Brown, Chad Trujillo ja David Rabinowitz 5. tammikuuta 2005 kuvista, jotka oli otettu 21. lokakuuta 2003. Löydöstä tiedotettiin 29. heinäkuuta 2005. Samana päivänä kerrottiin myös kahden muun kohteen, Haumean (2003 EL61) ja Makemaken (2005 FY9) löydöstä. Sama ryhmä on aikaisemmin löytänyt myös Quaoarin ja Sednan.
Löytäminen > Nimeäminen

Kohteelle annettiin aluksi tilapäinen nimi 2003 UB313. Havainnosta kertovalla internetsivulla kohteesta on käytetty nimeä ”Planet Lila” (erään havaitsijan vastasyntyneen tyttären mukaan). Tutkijat ovat myös kertoneet käyttäneensä kohteesta keskenään nimeä ”Xena” (samannimisen televisiosarjan päähenkilön mukaan). Kumpikaan nimi ei kuitenkaan ole se, jota virallisesti esitettiin IAU:lle. Lopulta 13. syyskuuta 2006 taivaankappale nimettiin kreikkalaisen eripuraisuuden jumalattaren Eriksen mukaan ja se sai virallisen nimen 136199 Eris. Samalla Eriksen kuulle annettiin nimeksi Dysnomia laittomuuden jumalattaren Dysnomian mukaan. Nimiin sisältyy viittaus kohteen aiempiin lempinimiin, sillä Dysnomia on Eriksen tytär ja Xenaa esittäneen näyttelijättären Lucy Lawlessin sukunimi tarkoittaa suomeksi laitonta.
Rakenne

Eriksen rakennetta ei tunneta tarkasti. Tiedetään kuitenkin, että sen pinnalla on metaaniklatraattia, jonka Auringon säteily on saanut punertamaan.
Eriksen on, sen peittäessä tähden taakseen, laskettu olevan halkaisijaltaan noin 2326 km. Aiempi, selvästi suurempi arvio perustui kappaleen heijastaman valon määrään. Pinta heijastaa valoa paremmin kuin vastasatanut lumi.
Kesäkuussa 2007 California Institute of Technology julkaisi tiedotteen, jonka mukaan Eriksen massa on saatu mitattua seuraamalla Dysnomian liikettä kääpiöplaneetan ympäri. Tulosten mukaan Eris on 27 % Plutoa massiivisempi, mikä tekee siitä selvästi suurimman tällä hetkellä tunnetun kääpiöplaneetan.
Kuu

Eriksen kuu Dysnomia löydettiin vuonna 2005, kun Mauna Kea Observatoryn Keck-teleskoopit Havaijilla tutkivat neljää kirkkainta Kuiperin vyöhykkeen kohdetta (Pluto, Makemake, Haumea ja Eris). 10. syyskuuta otetuissa kuvissa havaittiin kuu Eriksen kiertoradalla. Kuu sai väliaikaiseksi nimekseen S/2005 (2003 UB313) 1. ”Xena”-lempinimen mukaan kuun löytäjät kutsuivat sitä nimellä ”Gabrielle”, TV-sarjan Xenan kumppanin mukaan. Kuu on 60 kertaa Eristä himmeämpi ja sen arvioidaan olevan noin kahdeksan kertaa pienempi. Kuun kiertoajaksi on arvioitu noin kaksi viikkoa. Myös Plutolla ja Haumealla tiedetään olevan kuu.
Aiheesta muualla

Kuvia tai muita tiedostoja aiheesta Eris Wikimedia Commonsissa
The discovery of 2003 UB313 Eris, the 10th planet largest known dwarf planet (englanniksi)
Brown & Schaller (2007) The Mass of Dwarf Planet Eris. Science 316, 1585 (englanniksi)
List Of Transneptunian Objects (englanniksi)
Numbered minor planets (englanniksi)
| 0 | 1 | 2 |
| --- | --- | --- |
| Edeltäjä: (136198) 2003 UJ296 | Luettelo pikkuplaneetoista | Seuraaja: (136200) 2003 VS5 |
Aurinkokunta
| --- | --- |
Kuut: Maan ·  Marsin ·  Jupiterin ·  Saturnuksen ·  Uranuksen ·  Neptunuksen ·  Pluton ·  Haumean ·  Makemaken ·  Eriksen ·  Pikkuplaneettojen
Renkaat: Jupiterin ·  Saturnuksen (Rhean)  ·  Chariklon ·  Uranuksen ·  Neptunuksen
Pienkappaleet: Meteoroidit ·  Pikkuplaneetat ·  Asteroidit ·  NEA:t ·  Asteroidivyöhyke ·  Troijalaiset ·  Kentaurit ·  Damocloidit ·  Transneptuniset kohteet ·  Kuiperin vyöhyke ·  Hajanainen kiekko ·  Hillsin pilvi ·  Oortin pilvi ·  Komeetat
Merkittävät Kuiperin vyöhykkeen kappaleet
| --- | --- |
Varsinainen vyöhyke:  Pluto  Kharon  Hydra  Nix  Kerberos  Styx  Albion  1993 RO  1993 SB  1993 SC  1998 WW31  Orcus  Vanth  Ixion  Huya  Chaos  2007 JH43  2002 UX25  Varuna  2002 TX300  Haumea  Hiʻiaka  Namaka  Salacia  Actaea  Arrokoth  Arawn  Lempo  Hiisi  Paha  1996 TP66  2003 VS2  Quaoar  Weywot  Makemake  S/2015 (136472) 1  Rhadamanthus  Teharonhiawako  Sawiskera  Borasisi  Pabu  Deucalion  2002 MS4  Mors–Somnus  Varda  Ilmarë  Manwë  Sila–Nunam  Praamzius  2002 AW197  2002 WC19  2003 AZ84  2009 YE7  2014 EZ51  1999 DE9  2004 GV9 
Hajanainen kiekko:  1996 TL66  2010 RE64  2013 FY27  2014 AN55  Gonggong  Xiangliu  Eris  Dysnomia  2004 XR190  Gǃkúnǁʼhòmdímà  Dziewanna  2005 RM43
Anne-Marie Colchen

| Mitalit | Mitalit | Mitalit |  |
| --- | --- | --- | --- |
|  Colchen vuonna 1953. |  Colchen vuonna 1953. |  Colchen vuonna 1953. |  |
Maa:   Ranska
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Oslo 1946 | korkeushyppy |  |
Naisten koripallo
| MM-kilpailut  | MM-kilpailut  | MM-kilpailut  |  |
|  Pronssia | Chile 1953 |  |  |
Anne-Marie Maillet (o.s. Colchen, 8. joulukuuta 1925 Le Havre – 26. tammikuuta 2017) oli ranskalainen korkeushyppääjä ja koripalloilija. Hän oli ensimmäinen yleisurheilun Euroopan-mestaruuden voittanut ranskalaisnainen. Koripallossa Colchen oli pitkäaikainen maajoukkuepelaaja ja muun muassa voitti MM-pronssia Chilessä 1953. Hän oli MM-turnauksen sekä vuoden 1950 EM-kilpailujen korikuningatar.
Yleisurheilu

Colchen voitti Oslon EM-kilpailuissa 1946 korkeushypyssä kultaa maansa ennätystuloksella 160 cm. Lontoon 1948 olympialaisissa hän sijoittui 14:nneksi tuloksella 140 cm. Brysselin EM-kilpailuissa 1950 hän oli kuudes tuloksella 150 cm.
Colchen voitti Ranskan mestaruuden korkeushypyssä vuosina 1946, 1948, 1949 ja 1950. Ranskan ennätystä hän paransi vuoden 1946 suorituksensa lisäksi vuonna 1949 tulokseen 163 cm.
Koripallo

Colchen pelasi koripalloa Ranskan pääsarjatasolla ja voitti Ranskan mestaruuden CS Château-Thierry -seurassa vuosina 1950–1952. Ranskan maajoukkueessa hän pelasi 63 maaottelua vuosina 1946–1956. Vuoden 1953 MM-kilpailuissa hän saavutti pronssia ja oli turnauksen korikuningatar. Hän osallistui myös muun muassa vuosien 1950, 1952, 1954 ja 1956 EM-kilpailuihin ja oli Unkarin EM-turnauksen 1950 paras pisteidentekijä.
Aiheesta muualla

Anne-Marie Colchen Bio, Stats, and Results Olympics at Sports-Reference.com (englanniksi)
Profiilit 1, 2 ja 3 FIBA Archive (englanniksi)
| --- | --- |
Auktoriteettitunnisteet: Henkilöt :  World Athletics  Tilastopaja 🔒
Patrik Drake

Patrik Staffan Bernhard Drake (s. 15. heinäkuuta 1954 Hämeenlinna) on suomalainen teatteriohjaaja ja teatterinjohtaja. Elokuusta 2007 lähtien hän on toiminut Porin Teatterin johtajana.
Drake on aikaisemmin työskennellyt johtajana Teatteri Hevosenkengässä sekä Turun ruotsalaisessa teatterissa, jota hän johti vuosina 2000–2007. Hänen ohjaustöitään on nähty lisäksi muun muassa Wasa Teaterissa.
Patricia Djaté-Taillard

| Mitalit> Maa:   Ranska.Naisten yleisurheilu.Sisäratojen MM-kilpailut  | Mitalit> Maa:   Ranska.Naisten yleisurheilu.Sisäratojen MM-kilpailut  | Mitalit> Maa:   Ranska.Naisten yleisurheilu.Sisäratojen MM-kilpailut  | Maa:   Ranska> Naisten yleisurheilu. |
| --- | --- | --- | --- |
|  Hopeaa | Pariisi 1997 | 1 500 metriä |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Tukholma 1996 | 800 metriä |  |
Patricia Djaté-Taillard  (o.s. Djaté, s. 3. tammikuuta 1971 Pariisi, Ranska) on entinen ranskalainen keskimatkojen juoksija. Hän saavutti kaksi mitalia sisäratojen arvokilpailuissa.
Ura

Patricia Djaté-Taillard karsiutui 800 metrin juoksun alkuerissä Pariisin EM-hallikilpailuissa 1994. Barcelonan MM-hallikilpailuissa 1995 hän karsiutui saman matkan välierissä. Tukholman EM-hallikilpailuissa 1996 hän voitti 800 metrillä kultaa ajalla 2.01,71. Pariisin MM-hallikilpailuissa 1997 hän saavutti 1 500 metrin juoksussa hopeaa Ranskan ennätyksellä 4.06,16. Gentin EM-hallikilpailuissa 2000 Djaté-Taillard sijoittui 1 500 metrillä viidenneksi ajalla 4.17,69.
Ulkoradoilla Djaté-Taillard osallistui viisiin arvokilpailuihin. Helsingin EM-kilpailuissa 1994 hän sijoittui 800 metrin juoksussa seitsemänneksi silloisella omalla ennätyksellään 2.00,34. Göteborgin MM-kilpailuissa 1995 hän sijoittui neljänneksi Ranskan ennätyksellä 1.57,04. Atlantan 1996 olympialaisissa hän sijoittui kuudenneksi ajalla 1.59,61; välierissä hän juoksi ajan 1.57,93. Ateenan MM-kilpailuissa 1997 hän osallistui 1 500 metrin juoksuun ja karsiutui välierissä. Budapestin EM-kilpailuissa 1998 Djaté-Taillard karsiutui alkuerissä sekä 800:lla että 1 500 metrillä.
Patricia Djaté-Taillard voitti Ranskan ulkoratojen mestaruuden 800 metrillä vuosina 1994 ja 1999. Sisäradoilla hän voitti Ranskan mestaruuden 800 metrillä vuosina 1994, 1995, 1996, 1997 ja 1999 sekä 1 500 metrillä vuonna 2000. Hän paransi kolmasti Ranskan ulkoratojen ennätystä 800 metrillä: elokuussa 1994 aikaan 1.58,07, elokuussa 1995 aikaan 1.57,04 sekä syyskuussa 1995 aikaan 1.56,53. Viimeksi mainittu on yhä vuoden 2009 alussa voimassa oleva Ranskan ennätys. Lisäksi Djaté-Taillard paransi elokuussa 1996 Ranskan ennätystä 1 500 metrillä aikaan 4.02,26. Sisäradoilla hän paransi Ranskan ennätyksiä useita kertoja, parhaina tuloksinaan 800 metrillä 2.01,04 (vuonna 1999), 1 000 metrillä 2.37,87 (vuonna 1997) sekä 1 500 metrillä 4.06,16 (vuonna 1997).
Djaté-Taillard on pituudeltaan 173-senttinen ja painoi kilpavuosinaan 59 kiloa.
Henkilökohtaiset ennätykset

200 metrin juoksu: 25,47 (1987)
400 metrin juoksu: 52,99 (1994)
800 metrin juoksu: 1.56,53 (1995)
1 000 metrin juoksu: 2.31,93 (1995)
1 500 metrin juoksu: 4.02,26 (1996)
Mailin juoksu: 4.27,58 (1997)
Seitsenottelu: 3962 (1989)
George Galloway

George Galloway
George Galloway (s. 16. elokuuta 1954 Dundee, Skotlanti) on brittiläinen vasemmistopoliitikko, joka on herättänyt huomiota sotia vastustavilla mielipiteillään ja esiintymällä Celebrity Big Brother -tosi-tv-sarjassa. Galloway erotettiin työnväenpuolueesta 2003 Irakin sodan sodan vastustamisen vuoksi. Erottamisensa jälkeen hän edusti Respect – The Unity Coalition -puoluetta, joka hajosi 2006 ja nykyisin British Workers' Partya.
Galloway toimittaa ja juontaa The Mother of All Talk Shows -nimistä talk show’ta. Show’ta lähetettiin talkRADIO- ja talkSPORT-kanavilla 2006–2019, Yhdysvalloissa mm. Radio Sputnikilla ja myöhemmin Twitterissä ja YouTubessa sekä MOATS.tv-sivustolla.
Aiheesta muualla

Kuvia tai muita tiedostoja aiheesta George Galloway Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Ruotsi  Alankomaat 
Taiteenala:  MusicBrainz 
Henkilöt:  DDB  UK Parliament 
Muut:  SNAC  IdRef
Viktor Drevitski

Viktor Drevitski (ven. Виктор Древицкий) (s. 28. lokakuuta 1955 Kalinovka, Ukraina, Neuvostoliitto) on ukrainalaissyntyinen näyttelijä, joka on asunut Suomessa vuodesta 1985.
Hän on näytellyt muun muassa televisiosarjoissa Pakanamaan kartta,Tahdon asia, Helppo elämä, Puhtaat valkeat lakanat, Pimeän hehku ja Pysäyttäkää Nyqvist sekä elokuvissa Mielensäpahoittaja, Romanovin kivet ja Vares – yksityisetsivä.
Douglas B-18 Bolo

Douglas B-18A Bolo lennolla.
Douglas B-18 Bolo on ennen toista maailmansotaa Yhdysvalloissa käyttöön otettu keskiraskas pommikone. Konetyypin määrittely ja tuotantotilaukset tehtiin vuoden 1936 tammikuussa. Alkusarjan tuotanto käsitti 133 konetta.
Konetyypin rakenne perustui varsin pitkälle saman valmistajan matkustajakonetyyppeihin DC-2 ja DC-3. Voimanlähde oli 2 × Wright R-1820-53 Cyclone -tyyppiset tähtimoottorit. Teho oli tuhat hevosvoimaa. Myöhemmin konetta valmistettiin kahdessa tuotantosarjassa kaikkiaan 217 koneyksilöä. Koneen huippunopeus oli 346 km/h ja lakikorkeus 7 285 metriä. Pommikuormaa kone pystyi kuljettamaan maksimissaan 2 948 kilogrammaa. Puolustusaseina oli eri ampumoihin sijoitetut kolme 7,62 mm konekivääriä, jotka olivat eri ampumoissa jokainen.
Konetyyppi vedettiin etulinjan käytöstä vuoteen 1942 mennessä ja korvattiin lähinnä Boeing B-17:llä. Sitä saatettiin käyttää kuitenkin sukellusveneitä vastaan tehdyssä toiminnassa (ASW).
Aiheesta muualla

Kuvia tai muita tiedostoja aiheesta Douglas B-18 Bolo Wikimedia Commonsissa